CELEX: E2008G0005
Language: et
Date: 2008-12-04 00:00:00
Title: EFTA riikide alalise komitee otsus nr 5/2008/SC, 4. detsember 2008 , millega muudetakse alalise komitee otsuseid nr 5/2004/SC ja nr 1/2007/SC EMP finantsmehhanismi kulude jagamise põhimõtte kohta

12.3.2009   
            
            
               ET
            
            
               Euroopa Liidu Teataja
            
            
               L 67/93
            
         EFTA RIIKIDE ALALISE KOMITEE OTSUS
   
   nr 5/2008/SC,
   4. detsember 2008,
   millega muudetakse alalise komitee otsuseid nr 5/2004/SC ja nr 1/2007/SC EMP finantsmehhanismi kulude jagamise põhimõtte kohta
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi „EMP leping”,
   võttes arvesse EMP finantsmehhanismi käsitlevat protokolli 38a, mis on EMP lepingule lisatud lepinguga Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas ning mida on muudetud lepinguga Bulgaaria ja Rumeenia osalemise kohta Euroopa Majanduspiirkonnas,
   võttes arvesse EFTA riikide alalise komitee 23. septembri 2004. aasta otsust nr 5/2004/SC EMP finantsmehhanismi kulude jagamise põhimõtte kohta,
   võttes arvesse asjaolu, et Liechtenstein saab nüüd esitada ametlikke andmeid oma sisemajanduse koguprodukti (SKP) kohta, kuigi tavaliselt kaheaastase hilinemisega,
   võttes arvesse riikide statistikaasutuste juhtide 24. aprilli 2008. aasta soovitusi,
   ON TEINUD JÄRGMISE OTSUSE:
   Artikkel 1
   Alalise komitee otsuse nr 1/2007/SC (millega muudetakse alalise komitee otsust nr 5/2004/SC EMP finantsmehhanismi kulude jagamise põhimõtte kohta) artikkel 1 asendatakse järgmisega:
   
      „Alalise komitee otsuse nr 5/2004/SC (EMP finantsmehhanismi kulude jagamise põhimõtte kohta) lisa lõiked 6 ja 7 asendatakse järgmisega:
      
         
                     „6.
                  
                  
                     SKP-andmed, millele teatava aasta t sissemaksed tuginevad, tuleb edastada sama aasta 1. veebruariks ja need peavad käsitlema aastat t–2. Kui Liechtensteini puhul ei ole SKP-andmed aasta t–2 kohta kättesaadavad, kasutatakse hinnangulisi andmeid, toetudes viimastele kättesaadavatele SKP-andmetele (t–4), mida kohandatakse Šveitsi SKP kasvumääraga aastatel t–3 ja t–2. Kõnealune meetod vaadatakse läbi kolme aasta jooksul.” ”
                  
               
   
   Artikkel 2
   Käesolev otsus jõustub viivitamatult ja seda kohaldatakse viienda/viimase sissemakse suhtes (2008/2009).
   Artikkel 3
   Käesolev otsus avaldatakse Euroopa Liidu Teataja EMPosas ja EMP kaasandes.
   
      Brüssel, 4. detsember 2008
      
         
            Alalise komitee nimel
         
         
            esimees
         
         Tema Kõrgeausus LIECHTENSTEINI Prints Nikolaus
         
            peasekretär
         
         Kåre BRYN